涵碧亭  其三
作者：許復道
朝代：宋

paragraphs: 沿途聽潺湲，蒙茸冒沙石。
誰知此山下，千里在咫尺。
潭潭光明宮，皎皎心印宅。
石細泉自香，水凈林逾碧。
太清無潛鱗，至弱而能力。
玉龍出蒼峽，威勇壯莫敵。
風雨填空來，萬夫助推激。
座中起波濤，足下殷霹靂。
我來縱雄觀，神意了莫逆。
心鏡浄表裏，坐久萬籟息。
悠然到平淡，渙若春冰釋。
棲遲羅書記，想像劉賓客。
勝緣在山閒，每至忽有得。
何以謝山靈，作詩慰岑寂。